CELEX: 32018D0195
Language: sl
Date: 2018-02-08 00:00:00
Title: Izvedbeni sklep Komisije (EU, Euratom) 2018/195 z dne 8. februarja 2018 o določitvi obrazcev za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi v skladu z Uredbo Sveta (EU, Euratom) št. 608/2014

9.2.2018   
               
               
                  SL
               
               
                  Uradni list Evropske unije
               
               
                  L 36/33
               
            IZVEDBENI SKLEP KOMISIJE (EU, Euratom) 2018/195
      z dne 8. februarja 2018
      o določitvi obrazcev za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi v skladu z Uredbo Sveta (EU, Euratom) št. 608/2014
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Pogodbe o ustanovitvi Evropske skupnosti za atomsko energijo,
      ob upoštevanju Uredbe Sveta (EU, Euratom) št. 608/2014 z dne 26. maja 2014 o določitvi izvedbenih ukrepov za sistem virov lastnih sredstev Evropske unije (1) in zlasti člena 5(2) in člena 6(2) Uredbe.
      po posvetovanju s Svetovalnim odborom za lastna sredstva,
      ob upoštevanju naslednjega:
      
                  (1)
               
               
                  Izvedbeni sklep Komisije (EU, Euratom) 2016/2365 (2) določa ureditev, po kateri države članice Komisiji pošiljajo informacije v okviru sistema virov lastnih sredstev.
               
            
                  (2)
               
               
                  O primerih goljufij in nepravilnosti bi bilo treba poročati strukturirano in vključiti informacije o tveganju. Enak obrazec za goljufije in nepravilnosti se že uporablja za posodobitev že sporočenih primerov. Zato je Priloga II k Izvedbenem sklepu (EU, Euratom) 2016/2365 zastarela.
               
            
                  (3)
               
               
                  Zagotoviti je treba prehodno obdobje, da bi imele države članice dovolj časa za prilagoditev na spremembe, uvedene v obrazcih za poročanje v skladu s členom 5(1) Uredbe (EU, Euratom) št. 608/2014.
               
            
                  (4)
               
               
                  Zaradi jasnosti in pravne varnosti bi bilo treba Izvedbeni sklep (EU, Euratom) 2016/2365 razveljaviti –
               
            SPREJELA NASLEDNJI SKLEP:
      Člen 1
      1.   Države članice uporabijo obrazec iz Priloge I k temu sklepu za pripravo opisa ugotovljenih primerov goljufij in nepravilnosti glede upravičenih zneskov, ki presegajo 10 000 EUR, kakor to določa prvi pododstavek člena 5(1) Uredbe (EU, Euratom) št. 608/2014. Ta obrazec se uporabi tudi za predložitev podatkov o stanju goljufij in nepravilnosti, o katerih se je že poročalo Komisiji, vendar zanje še ni bilo navedeno, ali bodo zneski izterjani, razveljavljeni ali jih ni mogoče izterjati, kakor to določa drugi pododstavek člena 5(1) Uredbe (EU, Euratom) št. 608/2014.
      2.   Države članice informacije iz odstavka 1 posredujejo elektronsko, z uporabo aplikacije informacijske tehnologije „OWNRES“.
      Člen 2
      Države članice uporabijo obrazec iz Priloge II k temu sklepu za pripravo poročila o inšpekcijskih pregledih v zvezi s tradicionalnimi lastnimi sredstvi iz člena 6(1) Uredbe (EU, Euratom) št. 608/2014.
      Poročilo za proračunsko leto 2017 se pripravi z uporabo obrazca iz prvega pododstavka.
      Člen 3
      Države članice uporabijo obrazec iz člena 1 od 1. aprila 2018 dalje.
      Člen 4
      Izvedbeni sklep (EU, Euratom) 2016/2365 se razveljavi s 1. aprilom 2018.
      Člen 5
      Ta sklep začne veljati dvajseti dan po objavi v Uradnem listu Evropske unije.
      
         V Bruslju, 8. februarja 2018
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 168, 7.6.2014, str. 29.
      
         (2)  Izvedbeni sklep Komisije (EU, Euratom) 2016/2365 z dne 19. decembra 2016 o določitvi obrazcev za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi v skladu z Uredbo Sveta (EU, Euratom) št. 608/2014 (UL L 350, 22.12.2016, str. 24).
      
         PRILOGA I
         
            Obrazec za poročanje o goljufijah in nepravilnostih v skladu s členom 5(1) Uredbe (EU, Euratom) št. 608/2014
         
         Besedilo slike
         
            1. ID ZADEVE
            1.1 Država članica
            1.2 Serijska številka (oblika zapisa CC/YYYY/NNNNNN/V)
            1.3 Leto in četrtletje razkritja ali določitve (oblika zapisa: yyyy/q)
            1.4 Služba ali agencija, ki je upravičeni znesek določila ali zadevo razkrila:
            1.5 Datum pošiljanja (oblika zapisa: dd/mm/yyyy)
            1.6 Stanje
            2. OPIS ZADEVE
            2.1 oznaka TARIC (10 števk)
            2.1.1 Domnevna
            2.1.2 Prijavljena
            2.1.3 Določena
            2.2 Odpremna država
            2.2.1 Domnevna
            2.2.2 Prijavljena
            2.2.3 Določena
            2.3 Država izvora
            2.3.1 Domnevna
            2.3.2 Prijavljena
            2.3.3 Določena
            2.4 Količina
            2.4.1 Domnevna
            2.4.2 Prijavljena
            2.4.3 Določena
            2.5 Carinska vrednost
            2.5.1 Domnevna
            2.5.2 Prijavljena
            2.5.3 Določena
            2.6 Carinski postopek
            2.7 Vrsta preverjanja, ki je vodila do razkritja
            3. FAZA IZTERJAVE
            3.1 Oznaka faze upravnega postopka
            3.2 Oznaka faze finančnega postopka
            3.3 Neizterjava zaradi kazenske preiskave
         
         Besedilo slike
         
            4. DODATNE INFORMACIJE
            4.1 Datum določitve (oblika zapisa: dd/mm/yyyy)
            4.2 Sklic določitve
            4.3 Datum na računih B (oblika zapisa: dd/mm/yyyy)
            4.4 Sklic računa B
            4.5 Datum zadnje odločbe o pritožbi (oblika zapisa: dd/mm/yyyy)
            4.6 Zneski tradicionalnih lastnih sredstev
            4.6.1 Ocenjeni znesek
            4.6.2 Določeni znesek
            4.6.3 Znesek popravka
            4.6.4 Odpisani znesek
            4.6.5 Izterjani znesek
            4.6.6 Znesek za izterjavo
            4.7 Informacije o goljufijah ali nepravilnostih
            4.7.1 Oznaka
            4.7.2 Vrsta goljufije ali nepravilnosti
            4.7.3 Kratek opis mehanizma goljufije
            4.8 Primer, za katerega je bilo že dano uradno obvestilo v okviru dogovora o medsebojni pomoči (Uredba Sveta (ES) št. 515/97 (1))
            4.8.1 Sklic na medsebojno pomoč (oblika zapisa: yyyy/nnnn)
            4.8.2 Sklic na primer urada OLAF (oblika zapisa: LL/yyyy/nnnn) (2)
            4.8.3 Sklic na skupno carinsko operacijo
            4.9 Sklic na skupna prednostna kontrolna območja
            4.10 Sklic na obrazec za podatke o tveganju
            4.11 Sklic na WOMIS (sistem upravljanja in sporočanja odpisov) (kjer je to primerno) (oblika zapisa: cc/yyyy/nnnn)
            4.12 Sprejeti ali načrtovani ukrepi za preprečitev ponovne pojavitve
            4.13 Vpletene države članice
            4.14 Druge informacije
            (1) Uredba Sveta (ES) št. 515/97 z dne 13. marca 1997 o medsebojni pomoči med upravnimi organi držav članic in o sodelovanju med njimi in Komisijo zaradi zagotavljanja pravilnega izvajanja carinske in kmetijske zakonodaje (UL L 82, 22.3.1997, str. 1).
            (2) Navesti je treba tudi, če je primer povezan s finančnim priporočilom urada OLAF.
         
      
      
         PRILOGA II
         
            LETNO POROČILO IZ ČLENA 6(1) UREDBE (EU, Euratom) št. 608/2014
         
         Besedilo slike
         
            20…
            Država članica:
            1. Inšpekcijski pregledi držav članic
            Inšpekcijske dejavnosti
            Podatki
            1. Sprejete carinske deklaracije (glede na carinski režim ali carinsko rabo ali uporabo)
            1.1 Skupno število uvoznih deklaracij (raven deklaracije) na podlagi standardnih postopkov
            1.2 Skupno število uvoznih deklaracij (raven postavk) na podlagi standardnih postopkov
            1.3 Skupno število uvoznih deklaracij (raven postavk) na podlagi poenostavljenih postopkov
            2. Inšpekcijski pregledi po prepustitvi blaga
            2.1 Skupno število carinskih deklaracij (raven postavk), preverjenih po prepustitvi blaga (ponovni pregled carinskih deklaracij)
            2.2 Skupno število drugih kontrol po prepustitvi blaga
            2.3 Skupno število revizij po prepustitvi blaga
            3. Osebje v carinskih službah
            3.1 Skupno število osebja v carinskih službah (1)
            3.2 Skupno število osebja pri drugih kontrolah po prepustitvi blaga
            3.3 Skupno število osebja pri revizijah po prepustitvi blaga
            (1) Skupno število carinskega osebja (izraženo kot število oseb na leto v ekvivalentih polnega delovnega časa).
            2. Načelna vprašanja
            Seznam najpomembnejših vprašanj v zvezi z določitvijo, knjiženjem in dajanjem na razpolago upravičenih zneskov pri uporabi Uredbe (EU, Euratom) št. 608/2014, Uredbe Sveta (EU, Euratom) št. 609/2014 (1) ter Uredbe Sveta(ES, Euratom) št. 1150/2000 (2), vključno z vprašanji v zvezi s spornimi zadevami.
            (po potrebi nadaljujte v posebni prilogi z napotilom na to točko)
            (1) Uredba Sveta (EU, Euratom) št. 609/2014 z dne 26. maja 2014 o načinih in postopkih za dajanje tradicionalnih lastnih sredstev ter lastnih sredstev iz naslovov DDV in BND na razpolago ter ukrepih za zagotavljanje denarnih sredstev (UL L 168, 7.6.2014, str. 39).
            (2) Uredba Sveta (ES, Euratom) št. 1150/2000 z dne 22. maja 2000 o izvajanju Sklepa 2007/436/ES, Euratom o sistemu virov lastnih sredstev Skupnosti (UL L 130, 31.5.2000, str. 1).